2020. gada 15. jūlijā Rīkojums Nr. 374

Rīgā (prot. Nr. 44 38. §)

**Par darbības programmas "Izaugsme un nodarbinātība" 2.2.1. specifiskā atbalsta mērķa "Nodrošināt publisko datu atkalizmantošanas pieaugumu un efektīvu publiskās pārvaldes un privātā sektora mijiedarbību" 2.2.1.1. pasākuma "Centralizētu publiskās pārvaldes IKT platformu izveide, publiskās pārvaldes procesu optimizēšana un attīstība" un 2.2.1.2. pasākuma "Kultūras mantojuma digitalizācija" projektu iesniegumu atlases 1. un 2. kārtas projektu sarakstu Eiropas Savienības fondu 2014.–2020. gada plānošanas periodam**

1. Apstiprināt darbības programmas "Izaugsme un nodarbinātība" 2.2.1. specifiskā atbalsta mērķa "Nodrošināt publisko datu atkalizmantošanas pieaugumu un efektīvu publiskās pārvaldes un privātā sektora mijiedarbību" 2.2.1.1. pasākuma "Centralizētu publiskās pārvaldes IKT platformu izveide, publiskās pārvaldes procesu optimizēšana un attīstība" (turpmāk – 2.2.1.1. pa­sākums) un 2.2.1.2. pasākuma "Kultūras mantojuma digitalizācija" projektu iesniegumu atlases 1. kārtas (1. pielikums) un 2. kārtas (2. pielikums) projektu sarakstu Eiropas Savienības fondu 2014.–2020. gada plānošanas periodam.

2. Šā rīkojuma 1. pielikuma 3., 23., 24., 31. un 33. punktā un 2. pielikuma 15., 18. un 21. punktā norādīto projektu detalizēto aprakstu iesniegšanas termiņš Vides aizsardzības un reģionālās attīstības ministrijā ir viens mēnesis no šā rīkojuma spēkā stāšanās dienas.

3. Šā rīkojuma 2. pielikuma 3., 5., 6., 19. un 20. punktā norādīto projektu detalizēto aprakstu iesniegšanas termiņš Vides aizsardzības un reģionālās attīstības ministrijā ir divi mēneši no šā rīkojuma spēkā stāšanās dienas.

4. Vides aizsardzības un reģionālās attīstības ministrijai pēc šā rīkojuma 2. un 3. punktā norādīto 2.2.1.1. pasākuma projektu detalizēto aprakstu izvērtēšanas un saskaņošanas iesniegt Ministru kabinetā kā Ministru kabineta lietu Ministru kabineta rīkojumu projektus par attiecīgo projektu iekļaušanu informācijas un komunikācijas tehnoloģiju mērķarhitektūrā, ja nepieciešams, pārskatot jau apstiprinātos Ministru kabineta lēmumus, kas saistīti ar šā rīkojuma 2. un 3. punktā norādīto 2.2.1.1. pasākuma projektu īstenošanu.

5. Centrālajai finanšu un līgumu aģentūrai izbeigt vienošanos ar Valsts kanceleju par 2.2.1.1. pasākuma 1. kārtas projekta Nr. 2.2.1.1/17/I/018 "Personāla vadības platformas projekts" īstenošanu.

6. Valsts zemes dienestam atsaukt Centrālajā finanšu un līgumu aģentūrā iesniegto 2.2.1.1. pasākuma 2. kārtas projekta Nr. 2.2.1.1/20/I/002 "Kadastra informācijas sistēmas modernizācija un datu pakalpojumu attīstība" iesniegumu.

7. Pēc precizētā šā rīkojuma 2. pielikuma 15. punktā norādītā projekta apraksta apstiprināšanas Ministru kabinetā Centrālajai finanšu un līgumu aģentūrai atkārtoti uzaicināt Valsts zemes dienestu 2.2.1.1. pasākuma ietvaros iesniegt minētā projekta iesniegumu.

8. Atzīt par spēku zaudējušu:

8.1. Ministru kabineta 2017. gada 10. augusta rīkojumu Nr. 422 "Par darbības programmas "Izaugsme un nodarbinātība" 2.2.1. specifiskā atbalsta mērķa "Nodrošināt publisko datu atkalizmantošanas pieaugumu un efektīvu publiskās pārvaldes un privātā sektora mijiedarbību" 2.2.1.1. pasākuma "Centralizētu publiskās pārvaldes IKT platformu izveide, publiskās pārvaldes procesu optimizēšana un attīstība" un 2.2.1.2. pasākuma "Kultūras mantojuma digitalizācija" projektu iesniegumu atlases 2. kārtas projektu sarakstu Eiropas Savienības fondu 2014.–2020. gada plānošanas periodam" (Latvijas Vēstnesis, 2017, 159. nr.; 2018, 143. nr.; 2019, 227. nr.);

8.2. Ministru kabineta 2017. gada 31. augusta rīkojumu Nr. 468 "Par informācijas sabiedrības attīstības pamatnostādņu ieviešanu publiskās pārvaldes informācijas sistēmu jomā (mērķarhitektūras 36.0. versija)" (Latvijas Vēstnesis, 2017, 174. nr.);

8.3. Ministru kabineta 2019. gada 11. jūnija rīkojumu Nr. 276 "Par informācijas sabiedrības attīstības pamatnostādņu ieviešanu publiskās pārvaldes informācijas sistēmu jomā (mērķarhitektūras 29.0. versija)" (Latvijas Vēstnesis, 2019, 119. nr.).

Ministru prezidents A. K. Kariņš

Vides aizsardzības un

reģionālās attīstības ministrs J. Pūce